
**Проект № 1 ИТ 9 клас**

Думата „фактура“ произлиза от латински език и се превежда като „*обработка*“. Днес тя се свързва с дейност по издаване на търговски документ от продавачите на купувачите. Фактурата съдържа информация за дължимата сума, услугата или стоката предмет на търговия, датата на събитието, пълна информация за продавача: име и адрес, БУЛСТАТ и др. Фактурата може да има различни форми, като една от възможностите е електронен вид. След попълването ѝ, тя може да бъде изпратена по електронен път или разпечатана.


В този проект ще създадем електронна фактура с възможност за попълване на формуляр в MS Word. Фактурата ще послужи за закупуване на всички необходими устройства за изграждане на локална мрежа. За удобство и постигане на представителен вид, ще използваме готов и безплатен шаблон от сайта templates.office.com.

**Стъпка 1**: започваме със създаването на нов текстов документ, като в полето за търсене Search for online templates (Фиг. 1) въвеждаме за критерий думата invoice.




Фиг. 1.

В резултат на търсенето ще се заредят всички възможни за използване шаблони на фактури. Избираме първия шаблон Service invoice (Green Gradient design) – Фиг. 2.



Фиг. 2.

С еднократно щракане върху умаленото изображение ще се отвори прозорец, в който шаблона може да се разгледа отблизо, да се прочете кратко описание, както и да се види какъв е размерът му. Изборът става с натискане на бутон Create. В резултат в нов прозорец на Word, ще се създаде документ базиран на избрания шаблон – Фиг. 3.



Фиг. 3.

**Стъпка 2**: Попълваме шаблона с информацията, с която разполагаме и вмъкваме логото на фирмата (Resources\Razdel\_4\Proekti\it\_logo.png) – Фиг. 4.



Фиг. 4.

**Стъпка 3**: Подготвяме две таблици, във втората от които, ще се попълва информация за нужните устройства – Фиг. 5.



Фиг. 5.

*Пояснение*: контурните линии на клетките от таблицата, които са представени с пунктир, всъщност няма да се визуализират – Фиг. 6.





Фиг. 6.


**Стъпка 4**: вмъкваме елементите на формуляра – Фиг. 7, като за първата колона това са Combo Box Content Control, а останалите са Text Form Field.



Фиг. 7.



* контроли Combo Box Content Control:


 





Потърсете информация в интернет и за други модели на мрежови устройства. Какви други устройства може да са нужни при изграждането на локална мрежа? Добавете съответните контроли и за тях.


* контроли Text Form Field за колона **КОЛИЧЕСТВО**:





* контроли Text Form Field за колона **ЦЕНА**:








В полето Number format добавяме съкращението на паричната единица – „лв“.


* контроли Text Form Field за колона **ОБЩО** – ще ги използваме за автоматично пресмятане на сумите.

Със следващите три контроли ще пресметнем сумата за всяко от устройствата.







Със следващата контрола ще пресметнем общата сума на устройствата, с помощта на функцията Sum (*позната ни от часовете по ИТ с Excel*). Нейн параметър е ABOVE.



Със следващата контрола ще пресметнем ДДС в размер на 20% върху общата сума.



С последната контрола ще пресметнем крайната сума. Използваме отново функцията Sum, като параметри са адресите на клетки, които трябва да съберем. Адресирането на клетки в таблица на Excel и таблица на Word се извърша по идентичен начин: първата колона е A, после B, C, D и т.н. Първият ред на таблицата е с номер 1, следващия е с номер 2, 3, 4 и т.н.



**Стъпка 5**: да тестваме работоспособността на формуляра. Стартираме командата Restrict Editing от панел Protect на страница Developer. От списъка Editing Restrictions избираме Filling in forms, след което натискаме бутон Yes, Start Enforcing Protection. В отворилия се прозорец за избор на парола, може да не въвеждаме такава и да продължим с бутон ОК.



Използването на формуляра става като след въвеждане на съответните стойности, към следващото поле се преминава с клавиш Tab.